Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1552

12. és 13. sorszám alá tartozó gázok. 2.2 Gyártás 2.2.1 Az 1—6. és 9. sorszám alá tartozó anyagok fuvarozására használt tartályt acélból kell készíteni. Hegesztés nélküli tartály esetén az 1.2.6.3 pontban előírtaktól eltérően 14%-os legkisebb szakadási nyúlás és az anyagtól függő, a következőkben megadott értékhatárokkal egyenlő vagy ezeknél kisebb σ feszültség elfogadható: — ha hőkezelés után a minimálisan szavatolt jellemzők Re/Rn, aránya 0,66-nál nagyobb, de nem haladja meg a 0,85-öt: σ ≤ 0,75 Re; — ha hőkezelés után a minimálisan szavatolt jellemzők Re/Rm aránya nagyobb, mint 0,85: σ ≤ 0,5 Rm; 2.2.2 A hegesztett tartályokat a 2.2 Függelék 3. pont előírásainak megfelelő anyagból kell gyártani. 2.2.3 A klór és foszgén [3.at) sorszám] fuvarozására használt tartályokat legalább 2,2 MPa (22 bar) (túlnyomás)10 számítási nyomásra kell méretezni. 2.2.4 A kettős falú tartályoknál a belső falak legkisebb vastagsága az 1.2.8.3 pontban előírtaktól eltérően 3mm lehet hideg állapotban nyújtható anyag alkalmazása esetén, amelynek legkisebb szilárdsági határa Rm = 490 N/mm2 és relatív szakadási nyúlása A = 30%. Más anyag alkalmazása esetén be kell tartani a minimális falvastagságokat, amit az 1.2.8.3 pont szerint kell kiszámítani, amikoris Rm = 420 N/mm2 és A = 30% értékek a mérvadók. A szerkezeti acélból készült külső fal azonban nem lehet 6 mm-nél vékonyabb. Más anyag alkalmazása esetén azonban be kell tartani az 1.2.8.3 pont szerinti képlettel számított legkisebb falvastagságot. 2.3 Szerelvények 2.3.1 A tartályok kifolyócsöveinek vakkarimával vagy azzal egyenértékű megbízhatóságú szerkezettel elzárhatóknak kell lenniük. 2.3.2 A cseppfolyósított gázok fuvarozására használt tartályokat az 1.3.2 és az 1.3.3 pontban előírt nyílásokon kívül el lehet látni folyadékszint-mutató, hőmérő vagy nyomásmérő behelyezésére alkalmas nyílásokkal, valamint légtelenítőnyílással, amelyek az üzemeltetéshez, ill. a biztonság érdekében szükségesek. 2.3.2.1 A gyúlékony és/vagy mérgező cseppfolyósított gázok fuvarozására használt tartályok töltő- és ürítőnyílásait el kell látni olyan azonnal záródó belső biztonsági szerkezettel, amely a tartálykocsi véletlen mozgása vagy tűz esetén önműködően lezár. A zárószerkezetet távolról is működtetni kell tudni. A szerkezet, amely a belső zárószerkezetet nyitva tartja, például sínhorog, nem képezi a kocsi tartozékát. 2.3.2.2 A gyúlékony és/vagy mérgező cseppfolyósított gázok fuvarozására használt tartályok minden 1,5 mm-nél nagyobb névleges átmérőjű nyílását — kivéve a biztonsági szelepek nyílásait és a zárt légtelenítőnyílásokat — fel kell szerelni belső elzárószerkezettel. 2.3.2.3 A 2.3.2.1 és a 2.3.2.2 pont előírásaitól eltérően a gyúlékony és/vagy mérgező mélyhűtött, cseppfolyósított gázok fuvarozására használt tartályoknál a belső zárószerkezet helyett külső zárószerkezet is alkalmazható, ha ez a külső szerkezet legalább a tartály falával egyenértékű védelmet nyújt. 2.3.2.4 Ha a tartály mérőeszközzel van felszerelve, ennek a fuvarozott anyaggal közvetlenül érintkező része nem lehet áttetsző anyagból. Ha hőmérők vannak, ezek nem nyúlhatnak be közvetlenül a gázba vagy a folyadékba a tartály falán keresztül. 2.3.2.5 A klór, a kén-dioxid és a szén-oxiklorid (foszgén) [3.at) sorszám], a metil-merkaptán és a hidrogénszulfid [3.bt) sorszám] fuvarozására használt tartályoknak a folyadék szintje alatt nem lehet semmiféle nyílása. Ezenkívül az 1.3.4 pontban említett tisztítónyílások (kézi tisztítónyílások) sem engedhetők meg. 2002/105/II. szám Lásd az 1.2.8.2 pontot. 2.3.2.6 A tartály felső részén levő töltő- és ürítőnyílásokat a 2.3.2.1 pontban előírtakon kívül fel kell szerelni egy második, külső zárószerkezettel is, amelynek vakkarimával vagy más, egyenértékű biztonságot adó szerkezettel zárhatónak kell lennie. 2.3.3 A biztonsági szelepeknek meg kell felelniük a 2.3.3.1—2.3.3.3 pont feltételeinek. 2.3.3.1 Az 1—6. és a 9. sorszám alá tartozó gázok fuvarozására használt tartályokat legfeljebb két biztonsági szeleppel lehet felszerelni. A szelepülékek szabad átfolyási keresztmetszetének összege legalább 20 cm2 legyen 30 m3 tartálytérfogatonként, ill. a 30 m3-nél kisebb résznél is. A biztonsági szelepeknek önműködően kell nyílniuk (lefújniuk) a tartály próbanyomásának 0,9...1,0-szeresénél. A szelepeket úgy kell kialakítani, hogy ellenálljanak a dinamikus igénybevételeknek, beleértve a folyadék hullámzását is. Súlyterhelésű (ellensúlyos) szelepek alkalmazása tilos. Az 1—9. sorszám alá tartozó olyan gázok, amelyek belélegezve veszélyt jelentenek vagy mérgezést képesek okozni11, fuvarozására használt tartályokon nem lehetnek biztonsági szelepek. Ha ilyenek vannak, a biztonsági szelepek előtt hasadótárcsáknak kell lenniük. Ez utóbbi esetben a hasadótárcsa és a biztonsági szelep elrendezésének meg kell felelnie az illetékes hatóság követelményeinek. Ezen pont előírásai megengedik a tengeri fuvarozásra szolgáló és az adott fuvarozási mód előírásainak12 megfelelő tartályokon biztonsági szelepek jelenlétét. 2.3.3.2 A 7. és a 8. sorszám alá tartozó gázok fuvarozására használt tartályokat két, egymástól független biztonsági szeleppel kell ellátni. Mindkét szelepet úgy kell kialakítani, hogy normális üzemelés során a párolgással létrejövő gázokat kiengedje a tartályból oly módon, hogy a nyomás ne emelkedjen 10%- nál nagyobb mértékben a tartályon megjelölt üzemi nyomás fölé. A két biztonsági szelep közül az egyik olyan hasadótárcsával helyettesíthető, amelynek át kell szakadnia, ha a nyomás megközelíti a próbanyomást. Kettős falú tartálynál a vákuum elvesztése, vagy egyszeres falú tartálynál a szigetelés 20%-ának tönkremenetele esetén a biztonsági szelepnek és a hasadótárcsának olyan kiömlési keresztmetszetet kell szabaddá tenni, hogy a tartályban a nyomás ne léphesse túl a próbanyomást. 2.3.3.3 A 7. és a 8. sorszám alatti gázok fuvarozására használt tartályok biztonsági szelepeinek a tartályon feltüntetett üzemi nyomáson ki kell nyílni. A szelepeket úgy kell gyártani, hogy még a legkisebb üzemi hőmérsékleten is hibátlanul működjenek. Az e hőmérsékleten való hibátlan működést az egyes szelepek vizsgálatával vagy gyártásitípus-vizsgálattal kell megállapítani. 2.3.4 Hőszigetelés 2.3.4.1 Ha a 3. és 4. sorszám alá tartozó, cseppfolyósított gázok fuvarozására használt tartály hőszigetelt, akkor ennek a szigetelésnek — vagy napsugárzás elleni védőlemezből kell állnia, amely a tartály felületének legalább a felső harmadát, de legfeljebb a felső felét takarja, és attól legalább 4 cm-es légréteg választja el; — vagy szigetelőanyagból készült, elegendő vastagságú teljes burkolatból kell állnia. 2.3.4.2 A 7. és 8. sorszám alá tartozó gázok fuvarozására használt tartályokat hőszigeteléssel kell ellátni, amit teljes (folytonos) burkolattal kell védeni. Ha a tartály és a burkolat között légüres tér van (vákuumszigetelés), a védőburkolatot úgy kell méretezni, hogy alakváltozás nélkül legalább 100 kPa (1 bar) külső nyomást (túlnyomást) viseljen el. Az 1.1.4.2 pontban foglaltaktól eltérően a méretezés során a külső és a belső merevítőszerkezetek figyelembe vehetők. Ha a burkolat gázzáró, külön szerkezettel meg kell akadályozni, hogy a szigetelőrétegben a tartály vagy a szerelvények tömítetlensége esetén veszélyes nyomás lépjen fel. Ennek a szerkezetnek meg kell akadályozni a nedvesség beszivárgását a hőszigetelő rétegbe. 2.3.4.3 Az atmoszferikus nyomáson —182 ˚C alatti forráspontú, cseppfolyósított gázok fuvarozására használt tartályokon sem a hőszigeteléshez, sem a felerősítőelemekhez nem szabad éghető anyagot felhasználni. 2002/105/II. szám Azok a gázok, amelyek belélegezve veszélyt jelentenek vagy mérgezést képesek okozni, a sorszámban «t» betűvel vannak megjelölve. Ezeket az előírásokat az IMDG kódex tartalmazza. A 7.a) sorszám alá tartozó argon, nitrogén, hélium és neon, valamint a 7.b) sorszám alá tartozó hidrogén fuvarozására használt tartályoknál — az illetékes hatóság beleegyezésével — a burkolat és a tartályfal közötti felerősítőelemek tartalmazhatnak műanyagot. 2.3.5 A battériás kocsi elemeinek kell tekinteni: — a 2 osztály 2.2.1.2.2 pontjában meghatározott tartályokat; — a 2 osztály 2.2.1.2.3 pontjában meghatározott tartályokat. E Függelék előírásai nem vonatkoznak a 2 osztály 2.2.1.2.4 pontjában meghatározott palackkötegekre. A battériás kocsiknak a következő feltételeknek kell megfelelniük: 2.3.5.1 Ha a battériás kocsi egyik elemén biztonsági szelep van, és az elemek között elzáróberendezések vannak, akkor minden egyes elemet el kell látni ilyen biztonsági szeleppel. 2.3.5.2 A töltésre és ürítésre használt berendezések gyűjtőcsőre rögzíthetők. 2.3.5.3 Az 1. és 2. sorszám alá tartozó, a légzőszervekre káros vagy mérgezés veszélyét magukban hordozó sűrített gázok (lásd a 11. lábjegyzetet) fuvarozására használt battériás kocsi minden elemének szeleppel elzárhatónak kell lennie. 2.3.5.4 A 3—6. sorszám alá tartozó, cseppfolyósított gázok fuvarozására használt battériás kocsi minden elemének külön-külön tölthetőnek és fémzárral ellátott szeleppel elválaszthatónak kell lennie. 2.3.5.5 Ha az elemek leszerelhetőek (lásd a 2.1 ponthoz fűzött lábjegyzetet), ezekre a következő előírások érvényesek: — ezeket a kocsi alvázon úgy kell rögzíteni, hogy nem csúszhassanak el; — ezeket nem szabad gyűjtőcsővel összekötni; — ha az elemek gördíthetők, a szelepeket védőkupakkal kell ellátni. 2.3.6 Az 1.3.3 pontban foglaltaktól eltérően a mélyhűtött, cseppfolyósított gázok fuvarozására használt tartályokat nem kell vizsgálónyílással ellátni. 2.4 A gyártási típus jóváhagyása Nincsenek különleges előírások. 2.5 Vizsgálatok 2.5.1 Minden hegesztett tartály anyagát a 2.2 Függelék 3. pontjában leírt módszerrel kell megvizsgálni. 2.5.2 A próbanyomásra a következő értékek érvényesek: 2.5.2.1 Az 1. és a 2. sorszám alá tartozó gázok fuvarozására használt tartályoknál a 2 osztály 2.2.1.13.1 és 2.2.1.13.3 pontjában megadott értékek. 2.5.2.2 A 3. és a 4. sorszám alá tartozó gázok fuvarozására használt tartályoknál: — ha a tartály átmérője legfeljebb 1,5 m, a 2 osztály 2.2.1.13.15 pontjában megadott értékek; — ha a tartály átmérője 1,5 m-nél nagyobb, a táblázatban megadott értékek13. 2002/105/II. szám

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes